দময়ন্তী (গোয়েন্দা)

দময়ন্তী হল বাংলা সাহিত্যের অন্যতম গোয়েন্দা চরিত্র। দময়ন্তী চরিত্রের স্রষ্টা বাঙালি সাহিত্যিক মনোজ সেন। বাংলা সাহিত্যের অন্যতম মহিলা গোয়েন্দা দময়ন্তীকে নিয়ে লেখক সিরিজ গোয়েন্দা কাহিনী রচনা করেছেন যার অধিকাংশ প্রকাশিত হয় বাংলা রোমাঞ্চ পত্রিকায়। প্রথম কাহিনীটি প্রকাশিত হয়েছিল ১৯৭৪ সালে রোমাঞ্চ পত্রিকায়।

চরিত্র
দময়ন্তীর পুরো নাম দময়ন্তী দত্তগুপ্ত। সে পেশায় ইতিহাসের অধ্যাপিকা হলেও রহস্য অনুসন্ধান ও তদন্তে আগ্রহী। দময়ন্তীর স্বামী সমরেশ একজন ইঞ্জিনিয়ার। তার বন্ধু পুলিশ অফিসার শিবেন সেনকে সাহায্য করতে গিয়ে সর্বপ্রথম দময়ন্তীর গোয়েন্দাগিরি শুরু হয়। অপরাধমূলক ঘটনার নানা তথ্য বিশ্লেষণ করে মূল রহস্যের দিকে তর্জনী নির্দেশ করে দময়ন্তী।

কাহিনী
 সরল অঙ্কের ব্যাপার
 নকল হীরে
 রাজমহিষীর রহস্য
 পর্বতো বহ্নিমান
 সূর্যগ্রহণ
 চরৈবেতি
 প্রথম পাপ
 অন্ধ তামস
 ইজ্জত
 নীলকান্তপুরের হত্যাকাণ্ড
 ভগ্ন অংশ ভাগ

চলচ্চিত্র
বাংলা হইচই ওয়েব সিরিজে দময়ন্তী আত্মপ্রকাশ করে ২০২০ সালের অক্টোবর মাসে। ৭ পর্বের এই সিরিজটির পরিচালনা করেছেন অরিত্র সেন ও রোহন ঘোষ। দময়ন্তী চরিত্রে অভিনয় করেছেন তুহিনা দাস।

তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:গোয়েন্দা চরিত্র
বিষয়শ্রেণী:কাল্পনিক নারী গোয়েন্দা
বিষয়শ্রেণী:কাল্পনিক হিন্দু